**ПРВИ РАЗРЕД 27. 03. 2020.**

Предмет:  **СРПСКИ ЈЕЗИК**

Наставна јединица:   **,,Ау што је школа згодна“  Љубивоје Ршумовић**

( НАПОМЕНА: Пратећи садржаје на РТС2 и учествујући у језичким играма, имали сте
 прилику  да проверите и своје знање и своју сналажљивост, домишљатост, богатство
 речника... )

**Упутство за рад**\* У Читанци, стр. 14. налази се песма ,,Ау што је школа згодна“.
Прочитајте  наглас песму неколико пута. Размислите о чему се у песми говори  и  шта нам песник поручује овом песмом.

**Запис у свескама**

\* У песми се говори о радости живота, учења и дружења у школи.

\* **Порукe**:    Школа је расадник знања и другарства.

                     Ђачко доба је најлепше у животу човека.

                     Школа дарује деци незаборавне другове и прве љубави.

**Домаћи задатак:**

Усмено одговорите на питања из Читанке, стр. 15.    ( ХАЈДЕ ДА РАЗГОВАРАМО ) Препишите у свеску једну строфу песме писаним словима, а потом је илуструјте.

Предмет:   **МАТЕМАТИКА**

Наставна јединица:   **Сабирање и одузимање бројева до 20**

( НАПОМЕНА:   Пратећи садржаје на РТС2 обновили сте поступке сабирања и одузимања
 бројева до 20 са прелазом  преко десетице. )

**Упутство за рад**

Решите задатке из уџбеника, стр.56.  -  ПРОВЕРИ  СВОЈЕ ЗНАЊЕ ( 2)

Предмет:   **МУЗИЧКА КУЛТУРА**

Наставна јединица :  **Химна Републике Србије**

( НАПОМЕНА : Пратећи садржаје на РТС2 упознали сте химну наше домовине ,,Боже
 правде“.)

**Упутство за рад**

Запишите у свеску две строфе химне ,,Боже правде“. Научите напамет текст химне. Потом научите и да је певате . Користите ЦД из музичке културе на коме се налази химна.

Предмет :   **ПРОЈЕКТНА НАСТАВА**

Наставна јединица  :  **Народне игре мога краја**

**Упутство за рад**

Подсетите се народних песама које смо певали (Ја посејах лан, Ја посејах лубенице, Ми идемо преко поља).

Уз помоћ старијих чланова породице научите да певате  песму по избору: Чобан тера овчице, Копа цура виноград, У ливади под јасеном...